มีอาการปวดท้องอยู่ตลอดเวลาปวดมากเป็นบางครั้ง เวลาปวดจะมีอาการปวดหลังร่วมด้วย ทรมานอย่างมาก อยากทราบว่าเป็นโรคอะไรรึเปล่าครับ
สวัสดีค่ะ อาการปวดท้อง หากปวดแบบร้าวไปที่หลังดังกล่าว อาจเกิดจาก1.โรคกระเพาะอาหารอักเสบกระเพาะอาหารเป็นแผลซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น2.โรคกรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้น3.ตับอ่อนอักเสบเฉียบพลัน จะมีอาการปวดท้องบริเวณท้องส่วนบนรุนแรง และมักปวดร้าวไปที่หลังได้ อาการปวดมักจะมากขึ้นเมื่อทานอาหาร ท้องอืด แน่นท้อง มีไข้ คลื่นไส้ อาเจียน อาจมีตัวเหลือง ตาเหลือง เกิดภาวะขาดน้ำ เช่น ผิวแห้ง กระหายน้ำ หัวใจเต้นเร็ว เป็นต้น ซึ่งมักเกิดจากการดื่มแอลกอฮอล์มากเกินไปส่วนสาเหตุอื่นๆ ที่พบได้น้อย เช่น เป็นเนื้องอกหรือมะเร็งในกระเพาะอาหาร เนื้องอกหรือมะเร็งที่ตับอ่อน เป็นต้นหากอาการปวดท้องและปวดหลังเป็นแยกกัน คือปวดไม่พร้อมกัน หรืออาการปวดหลังเป็นตรงบริเวณช่วงเอวหรือสะโพก ไม่ใช่หลังส่วนอก สาเหตุมีมากมายค่ะ โดยที่สาเหตุของการปวดท้องจะเป็นได้จากทุกอวัยวะในช่องท้อง เช่น ลำไส้อักเสบ ไส้ติ่งอักเสบ ตับอักเสบ ถุงน้ำดีอักเสบ เป็นต้น ส่วนสาเหตุการปวดหลัง เช่น การเคล็ดขัดยอกของกล้ามเนื้อจากใช้งานกล้ามเนื้อหลังมากเกินไปการทำท่าทางที่ไม่ถูกต้องสะสมเป็นเวลานานกระดูกสันหลังหรือนรองกระดูกสันหลังเคลื่อนหรือนรองกระดูกเสื่อม หรือเป็นโรคนิ่วในไต นิ่วในท่อไต ก็อาจทำให้มีอาการปวดหลังได้เช่นกันในเบื้องต้น แนะนำให้ดูแลตนเองดังนี้ ได้แก่ ทานอาหารที่ย่อยง่าย ลดการทานเนื้อสัตว์ในปริมาณมาก หลีกเลี่ยงอาหารที่มีไขมันสูง เช่น เนื้อสัตว์ติดมัน หลีกเลี่ยงอาหารรสจัด ควรทานแต่ครั้งละพอประมาณ ไม่ควรทานจนอิ่มเกินไป โดยอาจแบ่งอาหารออกเป็นหลายมื้อขึ้น เช่น 4-5 มื้อเคี้ยวให้ละเอียดก่อนกลืน ทานช้าๆ ไม่เร่งรีบห้ามดื่มแอลกอฮอล์ เครื่องดื่มที่มีคาเฟอีน รวมถึงช็อกโกแลต และน้ำอัดลมอัดแก๊สต่างๆ ห้ามทานยาแก้ปวดกลุ่มที่ไม่ใช้สเตียรอยด์ (NSAID) เช่น ยาแก้ปวดกล้ามเนื้อ ปวดข้อต่างๆ เป็นต้น รวมถึงยาที่มีส่วนผสมของสเตียรอยด์หากปฏิบัติตัวในขั้นต้นแล้ว อาการปวดท้องยังไม่ดีขึ้น หรือมีอาการอื่นๆ เช่น มีไข้ ตัวเหลือง ตาเหลือง ถ่ายอุจจาระเป็นสีดำ ควรพบแพทย์เพื่อรักษาค่ะ